Muzeo de la Pakistana Aerarmeo

La Muzeo de la Pakistana Aerarmeo () estas muzeo pri aerarmeo kaj parko kiu troviĝas proksime al Karsaz Flyover laŭlonge de bulvardo Ŝahrah-e-Faisal en urbo Karaĉio, en la provinco Sindo de Pakistano.

Plimulto de la aviadiloj, armiloj kaj radaroj estas montritaj ekstere en apuda parko; tamen la muzea konstruaĵo enhavas ĉiujn gravajn batalintajn aviadilojn kiuj estis uzitaj de la Pakistana Aerarmeo. La muzeo eĉ gastigas la aviadilon Vickers VC.1 Viking, uzita de Mahometo Ali Ĝinah, la fondinto de Pakistano kaj de Folland Gnat el la Barata Aerarmeo, kiu batalis en urbo Pasrur en Pakistano dum la Barat-Pakistana milito de 1965. La ekspozicio inkluzivas skalajn modelojn de aviadiloj el la unua mondmilito, la dua mondmilito kaj kelkajn pli modernajn aviadilojn, kune kun fotaj galerioj de preskaŭ ĉiuj la eskadroj de la Pakistana Aerarmeo.

 Historio 
La muzeo estis starigita en 1990 en du neuzitaj hangaroj en izolita parto de la bazo. La muzeon poste multe kreskiĝis, kompare al sia malriĉa komenco, en la periodo 1999–2004. La aldonoj inkluzivas manĝejojn kaj kelkajn areojn kie infanoj povas ludi.

 Administrado 
La muzeon administras komitato gvidata de la Aera Oficisto kiu komandas la Sudan Aeran Komandon; pri la muzeo respondecas ankaŭ administranto.

 Bildgalerio 

 Elektitaj vidindaĵoj 
Jen kelkaj el la aviadiloj kiuj estas konservitaj en la muzeo:

Martin B-57 Canberra
De Havilland Tiger Moth
 Nordamerika Harvardo
Lockheed F-104 Starfighter
North American F-86 Sabre
Dassault Mirage 5
Shenyang F-6
Lockheed T-33
Mikoyan-Gurevich MiG-15
Auster Autocar
Antonov An-26
Antonov An-12
A-26 Invader
U-9 Aero Commander
Vickers Viking
Folland Gnat
Kaman HH-43 Huskie

Krom la Pakistanaj aviadiloj, la vizitantoj povas vidi la kaptitan Folland Gnat de la Barata Aerarmeo, kune kun la Mig 21 de la Afgana Aerarmeo kaj la Antonov An-12 de la Iraka Aerarmeo.

Galerio nome «operacio Swift Retort» gastigas statuon de la tiama komandanto de la Barata Aerarmeo Abhinandan Varthaman, kune kun partoj de la fuzelaĝo kaj vosto de lia aviadilo Mig-21.

 Referencoj 

 Vidu ankaŭ 
 Listo de muzeoj en Pakistano

 Eksteraj ligiloj 

 Retejo de la muzeo
 Muzeo de la Pakistana Aerarmeo en Karaĉio, en Jutubo
 Fervorulo de la «Falkoj» () de la Aerarmeo

Kategorio:Aviadaj muzeoj
Kategorio:Koordinatoj sur Vikidatumoj
Kategorio:Muzeoj en Pakistano
Kategorio:Karaĉio
Kategorio:Muzeoj fonditaj en 1990-1999